laion/Wikipedia-Exotic huggingface dataset:
2013. aasta Vormel 1 hooaeg

2013. aasta Vormel 1 hooaeg oli Vormel 1 maailmameistrivõistluste 64. hooaeg. Hooaeg algas 17. märtsil 2013 Austraalias ja lõppes 24. novembril Brasiilias. Peeti 19 etappi. Kalendrist jäi välja Euroopa GP. Osales 11 meeskonda. Uute sõitjatena lisandusid mehhiklane Esteban Gutiérrez Sauberi meeskonnas, soomlane Valtteri Bottas Williamsi meeskonnas, hollandlane Giedo van der Garde Caterhami meeskonnas ning prantslane Jules Bianchi ja inglane Max Chilton Marussia meeskonnas. Tiitlikaitsja Sebastian Vettel kindlustas oma neljanda meistritiitli juba 16. etapil Indias. Konstruktorite karika võitis Red Bull Racing, kes kindlustas tiitli samal etapil. 2013. aasta hooajaga lõpetas oma vormelikarjääri Mark Webber. Sebastian Vettel saavutas 9 etapivõitu järjest. Need olid hooaja 9 viimast etappi. Hooaja jooksul kogus ta 397 punkti. Ka eelmine rekord, 392 punkti 2011. aastast, oli tema nimel. Teiseks tulnud Fernando Alonsot edestas ta 155 punktiga, mis on suurim vahe kahe esimese vahel. Vettel sai noorimaks neljakordseks Vormel 1 maailmameistriks, nagu ta oli olnud noorim kahekordne ja kolmekordne maailmameister. Oma karjääri jooksul on ta kogunud keskmiselt 11,75 punkti etapilt. Fernando Alonso on karjääri jooksul kogunud 1606 punkti. Sellega möödus ta Michael Schumacherist, kes kogus oma karjääri jooksul 1566 punkti. Kimi Räikkönen lõpetas punktidel 27 etapil järjest: alates 2012. aasta Bahreini GP-st kuni 2013. aasta Ungari GP-ni. Eelmine rekord (24) kuulus Schumacherile. Samal etapil lõppes tema 38 lõpetatud sõidust koosnev seeria, mis algas juba 2009. aasta Ungari GP-l. Mark Webber kogus 1047½ punkti ilma maailmameistriks tulemata. Heikki Kovalainen on sõitnud punkte saamata järjest 62 etapil. Max Chilton lõpetas oma debüüthooaja kõik 19 sõitu, ehkki ta ei saanud punkte ja jäi hooaja kokkuvõttes viimaseks. Sorteerimiseks klõpsa noolekestele veeru päises
Valtteri Bottas

Valtteri Viktor Bottas (sündinud 28. augustil 1989 Nastolas) on soome vormelisõitja. Alates 2022. aastast sõidab ta Vormel 1 sarjas Alfa Romeo meeskonnas. Aastatel 2017–2021 sõitis ta Vormel 1 sarjas Mercedese meeskonnas. Aastatel 2013–2016 sõitis ta Vormel 1 sarjas Williamsi meeskonnas. Aastatel 2010–2012 oli ta Williamsi testisõitja. Ta elab Suurbritannias Oxfordis. Bottas saavutas elu esimese võidu Venemaa GP-s aastal 2017. Esimene sõit aastal 2013 Austraalia GP. Esimene poodium 2014 Austraalia GP. Legend: (paksus kirjas on toodud kvalifikatsioonivõidud; kursiivis kiireim ring) Valtteri Bottas andmebaasis Driver Database
Esteban Gutiérrez

Esteban Manuel Gutiérrez Gutiérrez (sündinud 5. augustil 1991) on Mehhiko vormelisõitja. 2013. ja 2014. aasta hooajal sõitis ta Vormel 1 sarjas Sauberi meeskonnas. Legend: (paksus kirjas on toodud kvalifikatsioonivõidud; kursiivis kiireim ring) Koduleht
28107 Sapar

28107 Sapar (1998 SA13) on asteroidide vöösse kuuluv asteroid orbitaalperioodiga 1574,3727109 päeva (4,31 aastat). Asteroidi avastas 22. septembril 1998 Ondřejovi Observatooriumis tšehhi astronoom Lenka Kotková (Šarounová). Asteroid sai nime eesti astrofüüsiku ja kosmoloogi akadeemik Arved-Ervin Sapari järgi. JPL: Small-body Database Browser on 28107 Sapar Tšehhi Teaduste Akadeemia Astronoomia Instituut (Ondřejov, Tšehhi Vabariik)
Giedo van der Garde

Giedo van der Garde (sündinud 25. aprillil 1985) on hollandi vormelisõitja. 2013. aasta hooajal sõidab ta Vormel 1 sarjas Caterham F1 meeskonnas. Legend: (paksus kirjas on toodud kvalifikatsioonivõidud; kursiivis kiireim ring)
Luiz Razia

Luiz Tadeu Razia Filho (sündinud 4. aprillil 1989) on Brasiilia vormelisõitja. Marussia Vormel 1 meeskond teatas 2013. aasta 6. veebruaril, et on sõlminud brasiillasega eelolevaks hooajaks lepingu. Kõigest 23 päeva hiljem lõpetati leping rahaprobleemide tõttu ning Razia asendati Jules Bianchiga. "Vormelipiloot vallandati, sest tema sponsor jättis maksmata" Delfi, 2. märts 2012.
Max Chilton

Max Alexander Chilton (sündinud 21. aprillil 1991) on Suurbritannia vormelisõitja. 2013. aasta hooajal ja 2014. aasta hooajal sõitis ta Vormel 1 sarjas Marussia meeskonnas. Legend: (paksus kirjas on toodud kvalifikatsioonivõidud; kursiivis kiireim ring)
Siniva Marsters

Siniva Marsters (sündinud 7. oktoobril 1980) on Cooki saarte kergejõustiklane. [1]
Kehra Nukk

Kehra Nukk on 1963. aastast Kehras tegutsev nukurahvateater. Rahvateatri nimetuse sai teater 1968. aastal. Rahvateater on Lea Sibula algatusel korraldanud nukufestivale. Viimane, XV nukufestival, toimus 1994. aastal Kehras. 1997. aastast korraldab teater nukufestivali "Teater kohvris". Teater astub üles peamiselt lasteaedades ja koolides. 1999. aastast juhib teatrit Sirje Põlendik. https://web.archive.org/web/20130813234431/http://anijavallakultuur.ee/kehra-nukk-3 (vaadatud 07.02.2013) EE 12. köide, 2003: 211. Rahvanukuteatrist Anija valla kultuurikeskuse kodulehel (vaadatud 08.02.2013)
Kusemine

Kusemine ehk urineerimine, ka miktsioon (ladina mictio 'kusemine'), on paljudel imetajatel kuseloomeelunditest iseregulatsiooni teel kusejuhade kaudu kusepõide kogunenud uriini väljutamine kusemisrefleksi kaasabil. Uriin väljutatakse kuseteede ja kusiti – urethra feminina (naise kusiti), urethra masculina (mehe kusiti) – kaudu. Glomerulaarfiltratsiooni (ka primaar- ehk esmasuriini) moodustumine põhineb vererõhul. Neerud Roojamine Eesnääre Kusi Kusepeetus Kusepidamatus Kusemiskeskus Mikropeenis Urogenitaalsüsteem Nienstedt et al 2011,lk 350,354 Meditsiinisõnastik 2004 Nienstedt et al 2011,lk 354. Meditsiinisõnastik. Tõlkija Katrin Rehemaa, toimetajad Sirje Ootsing, Laine Trapido. Kirjastus Medicina, 2004, ISBN 9985-829-55-7. W.Nienstedt, O.Hänninen, A.Arstila, S.-E.Björkqvist, "Inimese füsioloogia ja anatoomia", Kirjastus Medicina, 2011, ISBN 9985-829-36-0 Meeste kusemishäirete käsitlus- ja ravijuhend perearstidele, Eesti Arst 2011; 90(5):241–242
Kihnumua

Kihnumua on Kihnus tegutsev folklooriansambel, mis on1953. aastal asutatud folklooriansambli Kihnu Leelu järelkäija. Ansambli asutaja ja esimene juht oli Sinaida Saar (1908-1988), kes oli 1950. aastatel Kihnu rahvamaja juhataja ja keda tunti kui head käsitööoskajat, lauljat ja vanade kommete tundjat. Aastast 1979 on ansambli juht Kihnu kultuuri edendaja Katrin Kumpan, kes on esinemiseks loonud kompositsioone pulma- ja kalendrikommetest, kosjadest, käsitööõhtutest. Ansambel on muu hulgas esinenud nii Eesti kui ka välismaa rahvusvahelistel folkloorifestivalidel. EE 12. köide, 2003: 220. Folklooriansambel Kihnumua. Kihnu Kultuuriruumi veebisait. Folklooriansambel Kihnumua. Kihnu Kultuuriruumi veebisait
Kistler-Ritso Eesti Sihtasutus

Kistler-Ritso Eesti Sihtasutus (lühend: K-RES) on 1998. aastal asutatud mittetulundusühing, mille eesmärk on anda panus Eesti lähiajaloo uurimisse ja mälu talletamisse. Sihtasutuse ülesanne oli rajada Tallinna Eesti lähiajalugu kajastav muuseum. Kogude loomist ja teadustegevust alustati 1999. aastal ning Eesti Lähimineviku Okupatsioonide Muuseum avati 1. juulil 2003. 2016. aastal teatati ekspositsiooniala laiendamisest ning muuseumi nime muutmisest Vabamuks. Muuseumi eestvedamisel avati 22. juulil 2017 külastajatele Pagari tänav 1 hoone keldris endised KGB vangikongid. USA arsti Olga Kistler-Ritso eestvedamisel asutati 1998. aastal korraga Kistler-Ritso Eesti Sihtasutus ja samanimeline organisatsioon Ameerika Ühendriikides. Kistler-Ritso Eesti Sihtasutus on toetanud mitut Eesti lähiajalugu käsitlevat teadusprojekti ja selleteemalist dokumentaalfilmi. Kistler-Ritso Eesti Sihtasutuse patroon oli Lennart Meri. Muuseumist — Vabamu(vaadatud 16.02.2023) EE 12. köide, 2003: 225. Okupatsioonide muuseumist saab Vabamu Postimees, 17. veebruar 2016 Delfi video ja fotod: Kurikuulsad KGB vangikongid peidavad endas Eesti lähiajaloo üht hirmsaimat osa Delfi, 20 juuli 2017 Memento : Eesti Memento Liidu teataja 1 oktoober 2017 — DIGAR Eesti artiklid Mittetulundusühingust Okupatsioonide Muuseumi kodulehel (vaadatud 08.02.2013)
Tallinna Klaverifestival

Tallinna Klaverifestival on Tallinnas toimuv rahvusvaheline pianistide festival, suurim klaverifestival Baltimaades ja põhjamaades. Festival sai alguse 1998. aastal selle asutaja ja kunstilise juhi pianist Lauri Väinmaa initsiatiivil. Festivali idee on tutvustada eesti kuulajaskonnale silmapaistvaid rahvusvahelisi klaveritähti. Festivalil on esinenud teiste hulgas Nelson Freire, Marc-Andre Hamelin, Piotr Anderszewski, Pierre-Laurent Aimard, Mihhail Pletnjov, Cyprien Katsaris, Nikolai Luganski, Stephen Kovacevich, Angela Hewitt, Alexandre Tharaud, Pascal Rogé, Paul Lewis, Stephen Hough, Arcadi Volodos. Teine festivali idee on olnud traditsioonilise, 150-aastase ajalooga klaveriõhtu formaadi hoidmine, väärtustamine ja arendamine. Festivali korraldab Eesti Kontsert. Festivali raames tutvustatakse klaverifirmasid ja ajaloolisi pille, samuti on festivalil näitused (sh Estonia Klaverivabriku klaverite näitus) klaverimuusika ajaloost, pianistidest ja pillidest. Külalissolistid annavad meistrikursusi ja palju kontserte kantakse üle Klassikaraadios. EE 12. köide, 2003: 228. http://www.festivals.ee/Rahvusvaheline_pianostide_festival_810 Tallinna Klaverifestival. Eesti Muusikafestivalide veebisait.] Tallinna Klaverifestival. Eesti Muusikafestivalide veebisait
Roojamine

Roojamine ehk defekatsioon (kõnekeeles ka sittumine, kakamine) on seedekulgla läbinud toidu jääkproduktide ehk ekskremendi väljastamine kehast pärasoole avause (päraku) kaudu. Kusemine
Aivar Rihkrand

Aivar Rihkrand (sündinud 24. jaanuaril 1964 Kohtla-Järvel) on eesti maalikunstnik. Aastal 1986 lõpetas ta Tallinna Polütehnilise Instituudi mäeinsenerina ning töötas seitse aastat kaevanduses. Aivar Rihkrand on 1998. aastal asutatud Vene Kunstnike Ühenduse liige. Aastast 2006 on ta Kohtla-Järve linna Kunstnikeühenduse juhatuse liige. "Päring inforegister.ee andmebaasis". Originaali arhiivikoopia seisuga 6. märts 2021. Vaadatud 18. märtsil 2016. "Aivar Rihkrand". www.etnoweb.ee. Vaadatud 8.02.2013. "Kaevuri töö taas kunstnike huviorbiidis". www.pohjarannik.ee.
FreeCAD

FreeCAD on üldotstarbeline raalprojekteerimise tarkvara. See on vaba tarkvara, mis on litsentsitud GPL- ja LGPL-litsentsidega. FreeCAD-i sihtrühm on masinaehitajad ja tootedisainerid. FreeCAD sobib ka arhitektidele ja inseneridele. FreeCAD põhineb OpenCasCade'i geomeetriatuumal ja Pythoni rakendusliidesel. Graafiline kasutajaliides on rajatud Qt-raamistikule. FreeCAD töötab ühtmoodi Windowsis, Mac OSX-is ja Linuxis. FreeCAD-i tööriistad sarnanevad muude 3D-joonestamisprogrammide, näiteks SolidWorksi ja Solid Edge'i omadega. Nagu paljudes teistes tänapäevastes 3D-mudeldusprogrammides on ka FreeCAD-il mudelitest 2D-jooniste koostamise võimalus. Otsene 2D-joonestamine nagu AutoCAD-is ei ole fookuses, nagu ka mitte animatsioonid. FreeCAD 0.10 tehtud kuullaagri 3D-mudel Korvi mudel FreeCAD 0.12is FreeCADiga disainitud valjuhääldi "FreeCAD" (inglise). Vaadatud 08.02.2013. FreeCAD-i koduleht
Eritrea vapp

Eritrea vapp on Eritrea ametlik vapp. See võeti kasutusele 24. mail 1993. Vapil on kujutatud üksküürkaamelit looduslikus keskkonnas. Seda ümbritseb õlipuupärg ja sinine lint kirjadega "Eritrea Riik" inglise, tigrinja ja araabia keeles. Eritrea lipp
1969. aasta novembritorm

1969. aasta novembritorm oli orkaan, mis tabas Eestit 2. novembril 1969. Tormiga kaasnesid tugevad vihmasajud ja üleujutus. Saartel ja Pärnus oli üleujutus rängim. Võrreldes maru 2005. aasta jaanuaritormiga olid toona üleujutused siiski väiksemad. Ruhnus mõõdeti tuule kiiruseks iiliti 48 m/s, mis püsib siiani Eesti rekordina. 2005. aasta jaanuaritorm 1967. aasta augustitorm
1346

Sajandid: 13. sajand – 14. sajand – 15. sajand Aastakümned: 1290. aastad 1300. aastad 1310. aastad 1320. aastad 1330. aastad – 1340. aastad – 1350. aastad 1360. aastad 1370. aastad 1380. aastad 1390. aastad Aastad: 1341 1342 1343 1344 1345 – 1346 – 1347 1348 1349 1350 1351 1346. aasta (MCCCXLVI) oli 14. sajandi 46. aasta. 26. august – Saja-aastane sõda: Inglismaa kuningas Edward III juhitud inglise ja kõmri vibuküttide armee lõi hävitavalt Prantsusmaa kuningas Philip VI suuremaarvulist rüütliväge Põhja-Prantsusmaal peetud Crécy lahingus. 17. oktoober – Saja-aastane sõda: Šoti kuningas David II sai Neville's Crossi lahingus inglastega haavata ning langes Edward III kätte vangi. 29. august – Taani kuningas Valdemar IV Atterdag müüs Harju- ja Virumaa koos Tallinnaga Saksa ordule. Samal aastal anti või müüdi[küsitav] see Saksa ordu Liivimaa harule haldamiseks. ... 26. august – Jan Lucemburský, Böömimaa kuningas Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 48
DNB Pank

AS DNB Pank (varasema nimega DnB NORD Bank) oli Eesti krediidiasutus, mis oli keskendunud liisingu- ja äriklientide teenindamisele. Pank tegutses Eestis alates 2006. aastast. AS DNB Pank oli Eestis nii liisingu- kui ka ettevõtete laenuportfelli mahult turul neljandal kohal. M&A International Baltics paigutas DNB Panga 2014. aastal Eesti väärtuslikemate ettevõtete edetabelis 34. kohale. DNB Pank kuulus Norra suurimasse finantsgruppi DNB ASA, mis tegutseb kokku 18 riigis üle maailma, sealhulgas kõigis Balti- ja Põhjamaades. Alates 11. novembrist 2011 tegutseb kogu DnB NOR grupp, ka DnB NORD, ühtse DNB nime all. DNB on Põhjamaade üks suuremaid finantsgruppe ja Norra turuliider, pakkudes laia valikut finantstooteid nii era- kui ka äriklientidele. Grupi varade maht 2014. aasta kolmanda kvartali lõpus oli 2691 miljardit Norra krooni. DNB on üks maailma paremini kapitaliseeritud pankasid. DNB aktsiad on noteeritud Oslo börsil ja 34% aktsiatest kuulub Norra riigile. 2006. aasta kevadel alustas pank äriklientide teenindamist DNB Banka Eesti filiaalina. 2006. aasta detsembris avati pank ka eraklientidele ja toodi turule DNB Liising. 2008. aasta jaanuarist tegutses DNB Taani filiaalina juriidilise nimega Bank DNB A/S Eesti filiaal. 2009. aasta sügisel alustas tegevust DNB Kindlustusmaakler. Alates 2010. aasta detsembrist kuulus DNB 100%-liselt Norra suurimasse finantsgruppi DNB Bank ASA. Alates 2011. aasta 11. novembrist võeti kogu grupis kasutusele ühtne DNB nimi ja logo. Alates 2012. aasta 1. septembrist andis Bank DnB A/S Eesti filiaal panga tegevuse üle AS-le DNB Pank ja tegevust jätkati kohaliku krediidiasutusena AS DNB Pank, mille alla on koondatud nii panga- kui liisinguteenused. 2013. aastal nimetas Briti majandusajakiri InterContinental Finance Magazine DNB parimaks ettevõtete pangaks Eestis.[viide?] 2014. aasta alguses avanes DNB modernne internetipank. Alates 2014. aasta novembrist osutas DNB Pank Eestis uudset liisingukindlustuse teenust, mille abil liisija saab kaitsta end töötusest või töövõime kaotusest tulenevate makseraskuste eest. 2015. aasta kevadel teatas pank keskendumisest äri- ja liisinguklientide teenindamisele. 1. oktoobril 2017 ühendati Baltikumis Nordea Bank Finland Plc Eesti filiaal ja DNB pangad Eestis, Lätis ja Leedus ja krediidiasutuse AS DNB Bank uus ärinimi oli pärast Nordea Bank AB Eesti filiaaliga ühinemist Luminor Bank AS. Standard & Poor's A+ (aprill 2014) Moody's A-1 (mai 2014) Vaata, millised on 100 Eesti väärtuslikemat ettevõtet "DNB maailmas ja Eestis". Originaali arhiivikoopia seisuga 26. juuni 2014. Vaadatud 10. veebruaril 2013. ASi DNB Bank uus ärinimi on Luminor Bank AS, Finantsinspektsioon.ee (vaadatud 26.09.2018) DNB Pank DNB Pank Facebookis DNB Pank Twitteris DNB internetipank DNB internetipanga responsiivset disaini tutvustav video Pikemalt DNB internetipangast Pikemalt DNB Panga liisingust Pikemalt DNB Panga kodulaenust Pikemalt DNB ASA-st norrakeelses Wikipedias DnB Nord taanikeelses Wikipedias
AS Silvano Fashion Group

AS Silvano Fashion Group on rõivaste tootmise ja müügiga tegelev ettevõte. Ettevõtte ajalugu ulatub 1944. aastasse, mil loodi õmblusartell Osta. (Mõned allikad peavad ettevõtte eelkäijaks 1932. aastal loodud ketrus- ja kudumisvabrikut Eestisiid.) 1950. aastal loodi õmblusartelli Osta alusel V. Klementi nimeline Õmblusvabrik. 1971. aastal sai selle nimeks V. Klementi nimeline Õmblustootmiskoondis. 1992. aastal asutati õmblustootmiskoondise alusel riiklik aktsiaselts Klementi. 1990. aastate alguses algas ettevõte erastamine, mille tulemusel sai 1996. aastal ettevõtte nimeks AS Klementi. 10. detsembril 1996 sõlmitud ühinemislepingu alusel moodustati 23. detsembrist 1996 aktsiaseltside Klementi ja Klementi Kaubandus ühinemisel uus aktsiaselts Klementi. 2006. aastal nimetati AS Klementi ümber AS-iks PTA Grupp. 2006. aastal ühines AS PTA Grupp AS-iga Silvano Fashion Group. 2011. aasyal algas AS-i PTA Grupp pankrotimenetlus. http://majandus.delfi.ee/news/uudised/vaata-milline-oli-klementi-ajalugu.d?id=55873008[alaline kõdulink] (vaadatud 08.02.2013) EE 12. köide, 2003: 228. Ettevõtte koduleht
Salme Raunam

Salme Raunam (13. märts 1921 Madila – 20. november 2008) oli eesti metallikunstnik ja kunstipedagoog Salme Raunam oli pärit Harjumaalt paljulapselisest perest. Aastal 1951 lõpetas ta Eesti NSV Riikliku Kunstiinstituudi (nüüdne EKA) metallehistöö eriala. Aastatel 1949–1989 oli ta ERKI õppejõud, 1973–1989 metallieriala professor, hiljem emeriitprofessor. Ta oli 1951. aastast Eesti Kunstnike Liidu liige, 2002. aastast auliige. 1969 Eesti NSV teeneline kunstnik 1973 Kristjan Raua preemia (pannoo "Laevad tulevad koju" (vask, kohrutus), ehtekomplekt "Bel canto" (kullatud hõbe, merikarp)) 2002 Ede Kurreli preemia 2003 Valgetähe V klassi teenetemärk Tema abikaasa Oskar Raunam oli maalikunstnik, tütar Liina Roomet oli keraamik, tütar Ane Raunam on metallikunstnik. Eesti Kunstnike Liit Eesti Kunstiakadeemia emeriitprofessorid Lahkus metallikunstnik Salme Raunam. Postimees, 21. november 2008 Art 81 Eesti NSV teenelise kunstniku aunimetuse andmise kohta: Rаunam, Salme Jakobi t. Eesti Nõukogude Sotsialistliku Vabariigi Ülemnõukogu ja Valitsuse Teataja, 7. veebruar 1969 Nr. 7 (172) Eesti riiklike teenetemärkide kavaleride andmebaas presidendi kantselei kodulehel (president.ee). Rahvusarhiivi fotode andmebaas. Eesti NSV teeneline kunstnik, metallehistöö kunstnik Salme Raunam (1971)
1345

1345. aasta Sajandid: 13. sajand - 14. sajand - 15. sajand Aastakümned: 1290. aastad 1300. aastad 1310. aastad 1320. aastad 1330. aastad - 1340. aastad - 1350. aastad 1360. aastad 1370. aastad 1380. aastad 1390. aastad Aastad: 1340 1341 1342 1343 1344 - 1345 - 1346 1347 1348 1349 1350 ... Aasta alguses lõppes saarlaste alistumisega Jüriöö ülestõus. Ülemiste järvest Härjapea jõe algusest rajati 4 km pikkune veekanal Harju väravani. ... ... Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 48
Kodakondsus- ja Migratsiooniamet

Kodakondsus- ja Migratsiooniamet (lühend KMA) oli Eesti Siseministeeriumi halduses töötanud asutus. KMA administratiivhoone asus Tallinnas, Endla tänav 13. 1993. aastal, 28. detsembril 1993 vastu võetud EV Valitsuse määruse alusel liitis Siseministeerium Kodakondsusameti ja Migratsiooniameti ühiseks Kodakondsus- ja Migratsiooniametiks. Aastal 2010 liideti viis eraldi asutust – Politseiamet, Keskkriminaalpolitsei, Julgestuspolitsei, Piirivalveamet ning Kodakondsus- ja Migratsiooniamet – ühiseks Politsei- ja Piirivalveametiks. KMA peadirektorid olid Andres Kollist (1990–1994, 1995–2000), Mari Pedak (2000–2008) ja Ene Rebane (2008–2010). KMA ajalugu ulatub 1990. aastasse, mil asutati Eesti NSV Riiklik Migratsiooniamet. 1991. aastal moodustati Migratsiooniametist, Eesti Vabariigi Riiklik Kodakondsusamet. 1992. aastal eraldati Kodakondsusametist ja moodustati Eesti Vabariigi siseministri valitsemisalas Eesti Vabariigi Riikliku Kodakondsusameti ja Eesti Vabariigi Riikliku Politseiameti Passibüroo baasil Eesti Vabariigi Passiamet https://web.archive.org/web/20150402224609/https://www.politsei.ee/et/organisatsioon/politsei-ja-piirivalveamet/ajalugu/kma-ajalugu/ (vaadatud 23.07.2013) POLITSEI JA PIIRIVALVE SEADUS KMA peadirektor on Mari Pedak, www.aripaev.ee, 19. oktoober 2000 KMA peadirektori ülesannetesse astub Ene Rebane, epl.delfi.ee, 29.02.2008 EE 12. köide, 2003: 229. Eesti NSV riiklike ametite moodustamise kohta, Vabariigi Valitsuse määrus 16.01.1990 Eesti Vabariigi Riikliku Kodakondsusameti moodustamise kohta, RT 1991, 30, 370 "Eesti Vabariigi Riikliku Migratsiooniameti põhimääruse" kinnitamise kohta, Vabariigi Valitsuse määrus 24.09.1990 Eesti Vabariigi Passiameti moodustamise kohta, RT 1992, 10, 151
Kodumaa (ajaleht)

Kodumaa oli aastatel 1958–1991 Tallinnas ilmunud nädalaleht, mis ilmus Väliseestlastega Kultuurisidemete Arendamise Ühingu ning Välismaaga Sõpruse ja Kultuurisidemete Arendamise Eesti Ühingu väljaandmisel. Leht oli mõeldud Nõukogude propaganda levitamiseks väliseestlaste seas. Aastast 1985 ilmus lehel ka ingliskeelne lisa Homeland. 1992. aastal vahetus lehe väljaandja ning see jätkas ilmumist Eesti Maa nime all. EE 12. köide, 2003: 230. Ülo Russak. "Kodumaast" saab "Eesti Maa". – Kodumaa, 16. oktoober 1991.
1344

1344. aasta Sajandid: 13. sajand - 14. sajand - 15. sajand Aastakümned: 1290. aastad 1300. aastad 1310. aastad 1320. aastad 1330. aastad - 1340. aastad - 1350. aastad 1360. aastad 1370. aastad 1380. aastad 1390. aastad Aastad: 1339 1340 1341 1342 1343 - 1344 - 1345 1346 1347 1348 1349 ... Veebruaris liikusid Liivi ordu väed Saaremaale ja vallutasid seal saarlaste linnuse(Purtsa maalinnus). Vangi langenud saarlaste kuningas Vesse poodi üles. ... ... veebruar – Vesse Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 48
Albert Tamm

Albert Tamm (1. veebruar 1897 Viira küla, Võrumaa – 6. jaanuar 1978) oli Mooste vallavanem. Ta oli talunik ja muusik. Aastatel 1930–1936 oli ta Mooste vallavanem. Lisaks oli ta Põlva Maarja koguduse organist. Albert Tamm oli Põlva põllumeeste konvendi liige. Ta on maetud Põlva kalmistule. Tal on viis last.[viide?] http://www.polvamaa.ee/index.php?page=273& "Milliseid tähtpäevi toob veebruar Põlvamaale?" Lõuna-Eesti Postimees, 10. veebruar 2022 https://www.kalmistud.ee/haudi?action=hauaplats&filter_hauaplats_hauaplats=52DN2JKeJNxM
Kodutohter

Kodutohter on aastast 1988 ilmuv Eesti tervishoiuajakiri. Ajakirja annab välja AS Ühinenud Ajakirjad. Ajakirja peatoimetajad on olnud teiste seas Maano Kivilo, Harri Jänes, Tiina Kanarbik, Piret Mäeniit; a-st 2008 Siiri Lelumees. Ajakiri sai nime Friedrich Reinhold Kreutzwaldi tervishoiukäsiraamat "Kodutohter". Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 230. http://www.kodutohter.ee/ (vaadatud 08.02.2013) Ajakirja koduleht (vaadatud 08.02.2013)
Oskar Feltsman

Oskar Feltsman (18. veebruar 1921 Odessa – 3. veebruar 2013 Moskva) oli vene ja nõukogude helilooja, Vene NFSV rahvakunstnik (1989). Viieaastaselt hakkas ta õppima viiuli- ja peagi ka klaverimängu. Oma esimese klaveripala kirjutas ta kuueaastaselt. Feltsman on õppinud kompositsiooni Moskva Riiklikus Konservatooriumis. Teise maailmasõja ajal evakueeriti ta Novosibirskisse, kus ta sai 20-aastaselt Siberi Heliloojate Liidu vastutavaks sekretäriks. Sel ajal kirjutas ta muusika operetile, mille aluseks oli Valentin Katajevi teos "Sinine rätik", mis sai ajalehes Pravda hävitava hinnangu. Moskvasse naasis ta 1945. aastal ning 1948 esietendus Moskva Akadeemilises Operetiteatris Feltsmani muusikaline komöödia "Õhuloss". 1950. aastatel kirjutas ta veel mitu operetti ning hakkas looma muusikat estraadi-, tsirkuse- ja lastelavastustele. Feltsman tegi koostööd selliste poeetidega nagu Andrei Voznessenski, Rassul Hamzatov, Jevgeni Dolmatovski, Mihhail Matussovski, Lev Ošanin, Robert Roždestvenski, Mihhail Tanitš ja paljud teised. Tema tuntuimaks lauluks kujunes "Maikellukesed" (vk "Ландыши"). Feltsmani loodud laule on esitanud paljud kuulsad vene lauljad, nagu Leonid Utjossov, Mark Berness, Vladimir Trošin, Edita Pjehha, Valentina Tolkunova, Jossif Kobzon, Muslim Magomajev, Eduard Hill, Juri Guljajev, Lev Leštšenko, Sofia Rotaru, Anna German, samuti Georg Ots. Oskar Feltsmani poeg on tuntud ameerika pianist Vladimir Feltsman. 2011 – orden "Teenete eest Isamaa ees", 2. järk 2006 – orden "Teenete eest Isamaa ees", 3. järk 2001 – orden "Teenete eest Isamaa ees", 4. järk 1996 – Sõpruse orden 1989 – Vene NFSV rahvakunstnik 1972 – Vene NFSV teeneline kunstitegelane